**ZÁPIS č. 10**

 **Z RIADNEHO ZASADNUTIA SPRÁVNEJ RADY TASR**

 **22. októbra 2019 so začiatkom o 15.00 h**

**Prítomní členovia Správnej rady:** Jozef Tuhovčák, Alena Mezeiová , Árpád Korpás, Peter Mestický

**Ospravedlnení:** Ladislav Mikuš

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

---------------------------------------------------------------------------------------------------------------------------------------------------

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Tuhovčák. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

**1. Štatút redaktorov a spolupracovníkov TASR**

**2. Bádateľský poriadok TASR**

**3. Rôzne**

**UZNESENIE č. 23/2019:**

Členovia SR TASR schválili program zasadnutia:

ZA: 4 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**1. Štatút redaktorov a spolupracovníkov TASR**

Štatút redaktorov a spolupracovníkov TASR predložil GR TASR na rokovanie v zmysle par. 12, ods. 1, písm. c) Zákona č. 385/2008 o Tlačovej agentúre SR.

Štatút formuluje princípy tvorby verejnoprávnej agentúry, metódy a prostriedky spravodajstva, právne aspekty, či vzťah TASR k respondentom. Štatút je upravený a doplnený o témy a situácie, ktoré vyplývajú z vývinu spoločnosti a spravodajstva v ostatných rokoch. Pomenúva hodnoty a rámcové princípy, nemá ambíciu byť doslovným návodom na všetky situácie.

Dôležité je vytvárať také pravidlá, aby spravodajstvo tlačovej agentúry bolo vyvážené, pluralitné a objektívne a rešpektovalo právo na informácie v demokratickej spoločnosti bez ohľadu na vek, pohlavie, rasu, farbu pleti, vieru a náboženstvo, politické či iné zmýšľanie, národný alebo sociálny pôvod, príslušnosť k národnostnej menšine alebo etnickej skupine, zdravotný stav, majetok, rod alebo iné postavenie.

 Tlačová agentúra je pri tvorbe a distribúcii svojho spravodajstva slobodná a nezávislá. Do obsahu spravodajstva môžu iné subjekty zasahovať len na základe zákona a v jeho rozsahu. Spravodajstvo tlačovej agentúry nesmie pôsobiť v prospech žiadnej politickej, hospodárskej, náboženskej, etnickej alebo inej záujmovej skupiny ani proti nej.

Členovia Správnej rady v diskusii predložili svoje pripomienky a požiadali o ich zapracovanie do predkladaného materiálu.

Následne predložil J. Tuhovčák návrh na uznesenie:

**UZNESENIE č. 24/2019:**

Správna rada TASR s pripomienkami schvaľuje Štatút redaktorov a spolupracovníkov TASR a zaväzuje GR TASR, aby pripomienky zapracoval do materiálu.

ZA: 4 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**2. Bádateľský poriadok TASR**

*Ako uviedol V. Puchala, podľa § 7 písm. e) zákona č. 395/2002 Z. z. o archívoch registratúrach a o doplnení niektorých zákonov vydáva pre archív Tlačovej agentúry Slovenskej republiky nový bádateľský poriadok, ktorým sa zrušuje Bádateľský poriadok k archívu TASR zo 14. decembra 2008.*

Členovia Správnej rady TASR vzali predkladaný materiál na vedomie.

----------------------------------------------------------------------------------------------------------------------------------------------------

**3. Rôzne**

GR TASR informoval členov SR TASR o prednesení Správy o činnosti a hospodárení TASR za I. polrok 2019 pred Výborom NR SR pre kultúru a médiá.

Členovia SR TASR sa dohodli na termíne ďalšieho zasadnutia 26. novembra 2019 o 15:00.

Predseda SR TASR J. Tuhovčák v súlade s Rokovacím poriadkom SR TASR ukončil zasadnutie rady.

Bratislava, 22. októbra 2019

Zapísal:

Jozef Tuhovčák v.r.